Народ усё яшчэ стаіць у спадзеве дазнацца, чаго яна ўз’елася на чорных, таму яна прыгадвае, што бачыла мяне, і кажа: “І паколькі сёння панядзелак, хлопцы, чаму б нам не пачаць тыдзень на высокай ноце, пагаліўшы беднага містэра Бромдэна першым, а то ў пакоі для галення пасля сняданку мітусня будзе. Пабачым, ці можна хоць часткова пазбегчы... э-э-э... беспарадку, які звычайна выклікае містэр Бромдэн, праўда?”